Tribulum
Tribulum, sive tribula, est machina rustica plostello trahaeve similis quae equis tracta segetem sua vi triturat. Varro ita hoc instrumentum describit: Id fit e tabula lapidibus aut ferro asperata, quae cum imposito auriga aut pondere grandi trahitur iumentis iunctis, discutit e spica grana; aut ex axibus dentatis cum orbiculis, quod vocant plostellum poenicum; in eo quis sedeat atque agitet quae trahant iumenta, ut in Hispania citeriore et aliis locis faciunt. (De re rustica 1.52) Hodie tribulum mechanicum tractorio vehitur.